kardosdrur/scandi-wiki huggingface dataset:
Vuelta a España 2010

Vuelta a España 2010 er den 65. udgave af Vuelta a España. Løbet startede 28. august i Sevilla med en holdtidskørsel ved aftentid og sluttede 19. september 2010 i Madrid, med italieneren Vincenzo Nibali fra Liquigas som vinder. 

Førertrøjen skiftede til rød farve, efter at den har været guldfarvet siden 1998.

Deltagende hold 

22 hold blev inviteret til at deltage, seks af disse inviteret af arrangøren (mærket med *). Team RadioShack blev ikke inviteret, og det skabte meget brok.
 ProTour-hold: AG2R La Mondiale, Astana, Caisse d'Epargne, Euskaltel-Euskadi, Française des Jeux, Footon-Servetto-Fuji, Garmin-Transitions*, Team HTC-Columbia, Katusha*, Lampre-Farnese Vini, Liquigas-Doimo, Team Milram, Omega Pharma-Lotto, Quick Step, Rabobank, Team Saxo Bank, Team Sky* 
 Professionelle kontinentalhold: Andalucía-CajaSur*, Bbox Bouygues Télécom, Cervélo TestTeam*, Cofidis, Xacobeo-Galicia*

Etaper

Trøjernes fordeling gennem løbet

Stillinger

Samlede resultat

Pointkonkurrencen

Bjergkonkurrencen

Kombinationskonkurrencen

Holdkonkurrencen

Referencer

Eksterne henvisninger 
 

2010
Cykelløb i 2010
Olaf Halvorsen

Olaf Halvorsen (1913-1993) var anledning til  Klaksvíkstriden på Færøerne i 1950'erne.

Han mistede sin far, da han var 2 år, og sin mor da han var 5 år. Derefter boede Olaf hos sine bedsteforældre, men bedstefaderen døde, da Olaf var 14 år gammel. 1939 var han færdiguddannet som læge. Den 8. juli 1938 meldte han sig ind i Danmarks Nationalsocialistiske Arbejderparti (DNSAP). I 1939 var Halvorsen i et par måneder lægevikar for Frits Clausen i Bovrup, som var partifører for DNSAP. Nazi-Tysklands angreb på Danmark i 1940 førte til et tillidsbrud og uvenskab mellem Clausen og Halvorsen, og Halvorsen meldte sig ud af DNSAP.

Da han blev ansat som vikarierende læge på Klaksvig Sygehus, startede problemerne. Under de dramatiske begivenheder i Klaksvík boede Halvorsen sammen med sin kone Andrea og deres to sønner. Efter Klaksvíkstriden bosatte Halvorsen sig i Klampenborg ved København og praktiserede som læge, indtil han blev pensioneret. Han vendte aldrig tilbage til Færøerne. Olaf Halvorsen døde i 1993, 80 år gammel.

Nazister fra Danmark
Læger fra Danmark
Älvsborgs løsen

Älvsborgs løsen kaldes under et de penge, som Sverige ved to fredsaftaler betalte til Danmark for at få fæstningen (gamle) Älvsborg ved Göteborg tilbage efter dansk erobring.

Alment 

I begge tilfælde løste den svenske konge problemet ved at indkræve ekstra landsomfattende skatter. De skatter var meget høje, og alle voksne svenskere måtte gøre store ofre for at betale dem. Derudover gav de anledning til praktiske problemer. Betalingen skulle nemlig ske i sølvmønt, og det krævede meget store mængder sølv.

Älvsborgs første løsen 

Fæstningen erobredes af danskerne den 4. september 1563 under Den Nordiske Syvårskrig, og beløbet blev ved freden i Stettin 1570 bestemt til 150.000 rigsdaler sølvmønt. De skulle betales inden for tre år. Skatten blev betalt af 

 indbyggere på landet med en tiendedel af værdien af alt guld, sølv, kobber, tin, penge og kvæg, de ejede. 
 Indbyggere i byerne bidrog med en tolvtedel eller i visse tilfælde en attendedel af deres formue. Efter to et halvt år var gælden betalt, og Sverige fik fæstningen tilbage og foretog til 1612 omfattende reparations- og tilbygningsarbejder.

Älvsborgs andet løsen 

Fæstningen erobredes atter af danskerne den 22. maj 1612 under Kalmarkrigen 1611-1613, og beløbet blev bestemt ved freden i Knærød 1613 til 1 million rigsdaler sølvmønt (Rdr), der skulle betales i fire rater i løbet af seks år. Beløbet var dels værdien af fæstningen. dels en krigsskadeerstatning. Som pant for beløbet holdt Danmark denne gang ikke kun fæstningen Älvsborg, men også byerne Lödöse og Nya Lödöse samt seks herreder i Västergötland: (Sävedal, medregnet Svenska Hisingen (det senere Östra Hisings herred); Askim; Bollebygd; Ale; Vättle og Flundre). Fæstningen var det forsvarspolitisk vigtigste, da den havde Sveriges eneste havn mod vest.

Det blev naturligvis meget svært at skaffe det enorme beløb. Kronen (staten) betalte 32 % af sine indkomster. En pige måtte betale 1/2 Rdr, en karl 1 Rdr. og jordbesiddere mere. (En tønde rug kostede en rigsdaler. 1 million rigsdaler var 25-26 ton sølv). 

Efter sigende betegnede kong Gustav II Adolf de tunge betalinger som "en kræftsvulst" (svensk: "en tärande kräfta") og lod sit bordsølv nedsmelte for at klare de sidste betalinger.

Eksterne henvisninger 

Nordisk Familjebok, Uggleupplagen (1922), bind 33, sp. 1195-1196; Älfboorgs lösen

Sveriges historie
Mokka (by)

Mokka (; ) er en havneby på Rødehavskysten i Yemen med  indbyggere. 

Mokka var hovedmarkedsplads for kaffe fra 15. til 17. århundrede. Kaffen derfra er kendt for en smag der minder om chokolade.

Historie 

Indtil det 19. århundrede var det hovedhavnen for Sanaá, som er den politiske hovedstad i Jemen. I det 19. århundrede overtog byerne Aden og Hodeida betydning som havnebyer på Mokkas bekostning.

Carsten Niebuhr afsluttede sin ekspedition til "Det lykkelige Arabien" i Mokka, hvor han "... højst ugerne indskibede han sig 23. august 1763 i Mokka for at nå Bombay. ..." (fra artiklen om Niebuhr)

Eksterne henvisninger 
 "Mokka", opslag hos Ordbog over det danske Sprog, ODS : "... og ofte blot som navn på særlig god (stærk) kaffe; også om den heraf tillavede drik ..."

Byer i Yemen
Zapruder-filmen

Zapruder-filmen (engelsk: Zapruder film) er en filmoptagelse, som viser drabet på præsident John F. Kennedy den 22. november 1963. Filmen var en amatørfilm, som blev filmet med et 8mm Bell & Howell filmkamera af Abraham Zapruder. Abraham Zapruder var en af mange, der befandt sig i folkemængden ved Dealey Plaza i Dallas den dag, hvor præsident Kennedy blev dræbt. Han havde placeret sig på en beton piedestal med god udsigt over bilkortegen og begyndte at filme få sekunder inden drabet fandt sted. Filmoptagelsen endte derfor med at fange hele attentatet, herunder de dødbringende skud, der ramte præsident Kennedy. 

Selvom Zapruder-filmen ikke er den eneste filmoptagelse af attentatet, er det blevet beskrevet som den bedste og mest komplette af filmoptagelserne, da denne gengiver hele episoden relativt uforstyrret og tydeligt gengiver det sidste dødelige skud, som ramte præsidenten i hovedet. Optagelsen var en vigtig del af Warren-kommissionen og alle de efterfølgende undersøgelser af attentatet, hvilket derved gør filmoptagelsen til en af de mest undersøgte stykker film i historien. Filmeoptagelsen er mest kendt for at vise det fatale skud, som ramte præsident Kennedys hoved. Filmen blev ikke vist offentligt før på TV i 1975.

Se også 
Attentatet på John F. Kennedy
Abraham Zapruder

Eksterne henvisninger 
 
 Zapruder-filmen
 Om Zapruder-filmen
 JFK Kennedy shooting, Zapruder audiovideo. Creative Commons Attribution License. 
 

Dokumentarfilm fra USA
Amerikanske film fra 1963
Attentatet på John F. Kennedy
Gothminister

Gothminister er et industrial metal band fra Norge. Det blev startet i 1999 og har siden udgivet tre album, og har haft stor succes, især i Tyskland. De har spillet i flere store tyske musikfestivaler, herunder Wave-Gotik-Treffen (WGT), Dark Storm Festival i mere end 10 000 mennesker i Schattenreich Festival, og 15.000 mennesker i M'era Luna Festival. 

Gothminister har toppet den tyske alternative hitlister (DAC), der i øjeblikket med en enkelt Dusk Till Dawn på højeste position (nr. 7) 
Albummet "Happiness I Darkness" (2008) gik op på 1 i USA den www.vampirefreaks.com deres lister. 

Bandet har turneret i mere end 28 lande, og deres vellykkede amerikanske loftsbeklædning turné i 2007. 

Bandet også har den højeste rockkoncert på Romsdalshorn på Rauma Rock 2008, mere end 1600 m.

Medlemmer

Nuværende medlemmer 
 Goth ministrene (Bjørn Alexander Brem) – vokal 
 Chris Dead (Christian Svendsen) – Trommer 
 Icarus (Glenn Nilsen) – Guitar 
 Turbo Natas (Ketil Eggum) – Guitar

Tidligere medlemmer 
 Demens Narcissus (Sandra Jensen) – Kostumer 
 Android (Andy Moxnes) – Keyboard, guitar 
 Machine (Bjorn Aadland) – Guitar

Gæsteoptræden 

 Cecilia Kristensen – "Girl" i videoen til "Dark Side" 
 Eastern Strix – "Girl" i videoen til "Freak"

Koncert gæster 
 Eric Burton – Concert Vokalist af had under M'era Luna Festival 2004

Diskografi

Albumer og EPer

Singler

Eksterne henvisninger 

 
 Gothminister  på VampireFreaks.com
 Profileside på Drakkar Records/e-Wave Records
 Dementia Narcissus sin offisielle side 

Metalgrupper fra Norge
Musikgrupper fra 1999
Torskemund (Cymbalaria)

Torskemund (Cymbalaria) er en slægt med ca. 10 arter, som er naturligt udbredt i det sydlige og sydvestlige Europa. Det er flerårige, urteagtige planter med lange, klatrende eller hængende skud. Bladene er spredtstillede og runde til hjerteformede. Blomsterne er 5-tallige og uregelmæssige (kun én symmetriakse) med blomsterspore. Frugterne er 3-klappede kapsler med mange frø.

 Vedbend-Torskemund (Cymbalaria muralis)

 Cymbalaria aequitriloba

Vejbred-familien
FK Karpati Lviv

Futbolnij klub Karpati Lviv er en fodboldklub hjemmehørende i den ukrainske by Lviv. Klubbens navn hentyder til Karpaterbjergene. I 1969 vandt klubben den sovjetiske pokalfinale, som den eneste nogensinde uden at spille i den bedste liga, med 3-1 over FC Rostov. I den Ukrainsk Premier League er det endnu ikke blevet til nogen titler. En tredjeplads i ligaen i 1998 er det nærmeste, og to gange er pokalfinalen tabt.

Klubben har siden december 2011 haft hjemmebane på Arena Lviv.

Titler 
 Ukrainske mesterskaber (0):
 Ukrainske pokalturnering (0):

Historiske slutplaceringer

Europæisk deltagelse

Referencer

Eksterne henvisninger 

 Klubbens officielle hjemmeside   

Fodboldklubber i Ukraine
Etableret i 1963
Lviv
Buster Munk

Buster Brinkmann Munk (født 6. april 1984 i Danmark) er en dansk tidligere fodboldspiller.

Karriere 
For godt og vel 4 år inden Munk skiftede til Aarhus Fremad, havde han spillet for HI, som fungerede som Vendsyssel FFs (daværende FC Hjørring) reservedivisionshold. Herefter skiftede han i 2005 til Aarhus Fremad, hvor han i spillede som amatør, men i 2008 underskrev en kontrakt med.

Den 1. september 2009 bekræftede kilder, at Munk var skiftet til Vendsyssel FF. Den 10. juni 2016 blev det offentliggjort, at Buster Munk stoppede karrieren. Han blev i stedet ansat i klubbens salgsafdeling.

Referencer

Eksterne henvisninger 
 Buster Munk på Vendsyssel FF
 

Fodboldspillere fra Danmark
Fodboldspillere fra FC Hjørring
Fodboldspillere fra AaB
Fodboldspillere fra FC Midtjylland
Fodboldspillere fra Aarhus Fremad
Fodboldspillere fra Vendsyssel F.F.
Abraham Zapruder

Abraham Zapruder (født 15. maj 1905, død 30. august 1970) var en amerikaner, som blev kendt for at have filmet den såkaldte Zapruder-film den 22. november 1963. Filmen viser drabet på den amerikanske præsident John F. Kennedy i Dallas, Texas.

Zapruder døde af mavekræft i 1970. Der blev i 2007 lavet en film, Frame 313, som fortæller historien om hans liv.

Se også 
 Zapruder-filmen

Personer i USA's historie
Attentatet på John F. Kennedy
Jøder fra Ukraine
Jøder fra USA
Erhvervsfolk fra USA
Harry Ferguson

Henry George "Harry" Ferguson (født 4. november 1884 i Growell, nær Dromore, County Down i Nordirland – død 25. oktober 1960 i Stow-on-the-Wold) var en irsk traktordesigner, ingeniør og fabrikant.

Han voksede op på forældrenes gård i Nordirland sammen med 10 søskende. Efter at have forladt skolen son 14 årig, gik han i 1901 i lære som mekaniker i storbroderens auto og motorcykelvæksted i Autum.
I 1930-erne opfandt han og fik patent på et hydraulisk trepunktophæng for redskaber med tilpasset hydraulisk vægtoverføring.
I 1948 lancerede han den revolutionende 28 hk traktor Ferguson TE20. 1953 gik han i samarbejde med det canadiske selskab Massey Harris og det nye selskab fik navnet Massey Ferguson Limited med Harry Ferguson som hovedaktionær og bestyrelsesformand. Senere forlod Harry Ferguson firmaet, for med sit nye firma Ferguson Research at bygge racebiler.

1958 kom den røde MF 35 traktor på markedet. Siden 1995 tilhører Massey Ferguson det US-amerikanske firma AGCO-Corporation

Eksterne henvisninger 

Opfindere fra Storbritannien
Bill Gwatney

William "Bill" Gwatney (26. august 1959 – 13. august 2008 i Little Rock, Arkansas) var en amerikansk politiker fra det demokratiske parti. Ved sin død var han leder for sit parti i delstaten Arkansas, en stilling han blev udnævnt til i 2007. Før dette var han senator i delstaten i perioden 1993-2002. Gwatney var desuden finansiel ordfører for Mike Beebes kampagne for at blive valgt til Arkansas' guvernør i 2006. Han drev tre bilhandler i Pulaski. Gwatney var i mange år ven med USA's forhenværende præsident Bill Clinton og dennes hustru Hillary Clinton.

Død 
Den 13. august 2008 trængte en mand, identificeret som den 50-årige Timothy Dale Johnson, ind på det demokratiske partis partihovedkvarter i Little Rock og skød Gwatney tre gange. Gwatney blev fløjet til et sygehus og døde tre timer senere, klokken 15:59 CST. Johnson havde bedt om at tale med Gwatney. Gwatneys sekretær forsøgte at fortælle, at han var optaget, men Johnson skubbede sekretæren til side, gik direkte ind på kontoret og startede med at skyde. Efter affyringen af skuddene flygtede gerningsmanden i en Chevrolet pick-up truck og blev jaget ud af Little Rock. Efter 48 kilometer blev han skudt og dræbt af politiet efter at en PIT-manøvre tvang ham til at svinge af vejen og ind på en mark nær Sheridan i Arkansas.

Se også 
 Myrdede amerikanske politikere

Politikere fra USA
Personer fra Little Rock, Arkansas
Personer der er blevet myrdet
FC Metalist Kharkiv

FC Metalist Kharkiv er en fodboldklub hjemmehørende i den ukrainske by Kharkiv. I 1988 vandt klubben den sovjetiske pokalfinale med 2-0 over Torpedo Moskva. I den ukrainske liga er det endnu ikke blevet til nogen titler. Fem tredjepladser i ligaen er det bedste, heraf 4 år i træk fra 2007 til 2010. En gang er pokalfinalen tabt i 1992.

Titler 
 Ukrainske mesterskaber (0):
 Ukrainske pokalturnering (0):

Europæisk deltagelse 

Fodboldklubber i Ukraine
Etableret i 1925
Kharkiv
Prins Eugens Medalje

Prins Eugens Medalje blev grundlagt af kong Gustav 5. af Sverige i forbindelse med Prins Eugen af Sverige's 80 års fødselsdag i 1945. Den tildeles for enestående kunstneriske aktiviteter og uddeles bl.a. til arkitekter, billedhuggere, fotografer, grafikere og malere (kunstmalere) i Skandinavien.

Medaljen bærer Prins Eugen's billede og bæres på brystet i hvid- gul- hvide bånd med blå kantstriber. Den uddeles på 'Eugene Dag' den 5. november.

Indehavere 
Medaljen indehaves bl.a. af følgende kunstnere:
 2015 Louise Hindsgavl, dansk keramiker
 2014 Lene Tranberg, dansk arkitekt
 2011 Jan Gehl, dansk arkitekt
 2009 Louise Campbell, dansk formgiver
 2007 Knud Holscher, dansk arkitekt og industriformgiver
 2006 Jacob Jensen, dansk industridesigner
 2005 Olafur Eliasson, dansk skulptør
 2002 Ursula Munch-Petersen, dansk kunsthåndværker
 2000 Gutte Eriksen, dansk kunsthåndværker
 1997 Sigvard Bernadotte, industridesigner, Jane Reumert, dansk kunsthåndværker
 1996 Vibeke Klint, dansk kunsthåndværker
 1995 Alev Siesbye, dansk kunsthåndværker
 1994 Bjørn Nørgaard, dansk skulptør
 1992 Richard Winther, dansk kunster
 1991 Erik Asmussen, dansk arkitekt
 1990 Per Kirkeby, dansk skulptør
 1989 Stig Claesson, svensk tegner og forfatter
 1988 Sven-Ingvar Andersson, dansk arkitekt
 1987 Ejler Bille, dansk kunster
 1986 Henning Larsen, dansk arkitekt
 1984 Egill Jacobsen, dansk kunster
 1983 Harald Leth, dansk kunster
 1982 Erik Thommesen, dansk skulptør, Sverre Fehn, norsk arkitekt
 1981 Gertrud Vasegaard, dansk kunsthåndværker
 1980 Carl-Henning Pedersen, dansk kunster
 1979 Søren Hjorth Nielsen, dansk kunster
 1976 Svend Wiig Hansen, dansk kunster
 1974 Robert Jacobsen, dansk skulptør
 1973 Jørn Utzon, dansk arkitekt
 1972 C.Th. Sørensen, dansk arkitekt
 1971 Henry Heerup, dansk kunster
 1963 Palle Nielsen, dansk tegner og grafiker
 1962 Arne Jacobsen, dansk arkitekt
 1961 Hans Wegner, dansk møbeldesigner
 1960 Adam Fischer, dansk skulptør
 1959 Axel Salto, dansk kunsthåndværker
 1958 Kay Fisker, dansk arkitekt
 1957 Hakon Ahlberg, arkitekt, Oluf Høst, dansk kunster
 1955 Gerhard Henning, dansk skulptør
 1954 Alvar Aalto, finsk arkitekt
 1951 Nathalie Krebs, dansk kunsthåndværker
 1949 Wilhelm Kåge, glaskunster
 1948 Erik Lindberg, skulptør
 1947 J.F. Willumsen, dansk kunster, Wäinö Aaltonen, finsk skulptør, Henrik Sørensen, norsk maler

Eksterne links 
 http://www.royalcourt.se/download/18.30963a1811be3fda3ab80008195/Prins+Eugen-medaljen+1945-2007.pdf

Kunst
Etableret i 1945
Ordener, dekorationer og medaljer fra Sverige
Lazise

Lazise er en by og kommune i det nordlige Italien ved Gardasøen. Det ligger ca. 120 km vest for Venedig og 20 km nordvest for Verona.

Historie 
Byens navn stammer fra det latinske lacus, som på dansk betyder indsø. Mellem 888 og 961 hørte byen direkte under kongen Berengar 2., hvilket betød, at byen havde samme rettigheder som en fristad. Herefter kom byen ind under det Tysk-Romerske Rige. I 983 gav kejser Otto den Store byen tilladelse til at opbygge forsvarsværker og tildelte den handelsrettigheder. Den betragtes som den første og ældste kommune i Italien. I det 13. og 14. århundrede kom byen under kontrol af Verona og Scaligeri-familien. Under den tid opbyggedes slottet og byens fæstningsmure. 

I 1405 kom byen under Republikken Venedig og var det indtil Napoleon erobrede det nordlige Italien i 1796. Efter Wienerkongressen i 1815 kom byen til at tilhøre kejserriget Østrig indtil 1866, hvor det blev en del af det nyoprettede kongerige Italien.

Turisme 
Syd for byen ligger den store forlystelsespark Gardaland.

Galleri 

Byer i Veneto
Gardasøen
Verona (provins)
Slaget ved Bzura

Slaget ved Bzura, også betegnet slaget ved Kutno var et slag under felttoget i Polen i 1939, hvor tyskerne invaderede Polen, hvilket blev begyndelsen på 2. verdenskrig. Slaget stod mellem tyske og polske styrker ved floden Bzura nær byen Kutno, og det sluttede med, at tyskerne sejrede, idet de omringede polakkerne, der til sidst løb tør for ammunition og mad.

Bzura
David Rudisha

David Lekuta Rudisha, født 17 december 1988 i Kilgoris, Kenya, er en kenyansk (Masai) atlet.

Rudisha var som ung elev på den katolske St. Patrick's High School i Iten, som var kendt for at frembring unge løbere.

Rudisha deltog i junior-VM i 2006, hvor han vandt guld på 800 meter. I 2008 vandt han guld på samme distance ved de afrikanske mesterskaber.

Rudisha deltog i VM 2009 i Berlin, hvor han blev elimineret i semifinalen. Efter VM, deltog han i en galla i Rieti, hvor han løb på verdens fjerde bedste tid gennem tiderne; 1,42,01. Kun overgået af Wilson Kipketer, Sebastian Coe og Joaquim Carvalho Cruz. Det var også den hurtigste tid på tolv år. Han sluttede året ved at vinde IAAF World Athletics Final i 2009.

Den 22. august 2010 satte Rudisha verdensrekord på 800 meter ved IAAF World Challenge Championships i Berlin med tiden 1,41,09. To hundreddele bedre end Wilson Kipketer tidligere rekord. Syv dage efter forbedrede han rekorden i Rieti, Italien til 1,41,01.

David Rudishas far Daniel Rudisha var med på Kenyas sølvhold på 4 x 400 meter ved OL 1968 i Mexico City.

Personlige rekorder 
 400 meter: 45.50 Sydney 27. februar 2010
 800 meter: 1,40,91 London OL 2012 (verdensrekord og olympisk rekord)

Referencer

Eksterne henvisninger 
 IAAF – David Rudisha 
  

Sprintere fra Kenya
Mellemdistanceløbere fra Kenya
Olympiske mestre fra Kenya
Medaljevindere ved sommer-OL 2012
Medaljevindere ved sommer-OL 2016
Oluf af Rosenborg

Oluf, greve af Rosenborg (Oluf Christian Carl Axel; til sit ægteskab Prins Oluf til Danmark) (10. marts 1923 – 19. december 1990), var en dansk greve og tidligere dansk og islandsk prins. Han var yngste søn af Prins Harald og dennes hustru Prinsesse Helena af Glücksborg, sønnesøn af Kong Frederik 8. og fætter til Kong Frederik 9.

Biografi

Tidlige liv 
Prins Oluf blev født den 10. marts 1923 i København som det femte og yngste barn og anden søn af Prins Harald og Prinsesse Helena af Danmark.

Ægteskab og tab af arveret 
Prins Oluf giftede sig første gang den 4. februar 1948 i København med den borgerligt fødte Dorrit Puggaard-Müller (1926–2013). I forbindelse med ægteskabet mistede han sin arveret til den danske trone og frasagde sig sin titel som Prins til Danmark med dertil hørende prædikatet af Højhed samt medlemskabet af det danske kongehus. Han fik i stedet tildelt adelstitlen greve af Rosenborg med dertil hørende prædikat af Excellence samt plads i rangfølgens klasse 1. Der blev født to børn i ægteskabet, der blev opløst i 1977.

Han giftede sig anden gang i 1982 med Lis Wolf-Jürgensen (født 1935). Der blev ikke født børn i ægteskabet, der blev opløst i 1983.

Senere liv 
Grev Oluf døde 67 år gammel den 19. december 1990 i København. Han blev begravet i Roskilde Domkirke.

Børn og børnebørn 
Ulrik, greve af Rosenborg, født 1950, gift med Tove Waigner Larsen den 4. april 1981, som døde 2010. 
De har børnene Katharina, Komtesse af Rosenborg, født 1982, og Philip, greve af Rosenborg, født 1986.
Gift 2. gang den 26. maj 2012 med Judith Marlene Sandwick fra Portland, Oregon, USA.
 Charlotte, Komtesse af Rosenborg, født 1953, gift med Torben Gyldenfeldt Wulff.
De har børnene Johan Gyldenfeldt Wulff, født 1980, og Beate af Gyldenfeldt, født 1983.

Titler, prædikater og æresbevisninger

Titler og prædikater fra fødsel til død 
 10. marts 1923 – 4. februar 1948: Hans Højhed Prins Oluf til Danmark
 4. februar 1948 – 19. december 1990: Hans Excellence Grev Oluf af Rosenborg

Æresbevisninger

Danske dekorationer 
 : Ridder af Elefantordenen (R.E.)  (1941)

Anetavle

Referencer

Litteratur

Eksterne henvisninger 
 

Grever fra Danmark
Danskere i 1900-tallet
Huset Glücksburg
Personer fra Hellerup
Frimurere fra Danmark
Prinser fra Danmark
Grever, grevinder og komtesser af Rosenborg
Storkors af Dannebrog
Prins Gorm

Prins Gorm af Danmark (Gorm Christian Frederik Hans Harald; 24. februar 1919 – 26. december 1991) var en dansk prins. Han var søn af Prins Harald og sønnesøn af Kong Frederik 8.

Prins Gorm var officer i den danske flåde og frimurer..

Biografi 

Prins Gorm blev født den 24. februar 1919 på Jægersborghus (i dag Schæffergården) i Jægersborg nord for København. Hans far var prins Harald, søn af kong Frederik 8. og dronning Louise. Hans mor var prinsesse Helena, datter af hertug Frederik Ferdinand af Slesvig-Holsten-Sønderborg-Glücksborg og prinsesse Caroline Mathilde af Slesvig-Holsten-Sønderborg-Augustenborg.

Prins Gorm blev student i 1938 fra Østersøgades Gymnasium. Han aftjente værnepligt ved Den Kongelige Livgarde. Under Besættelsen sluttede han sig til Den Danske Brigade i Sverige.
Prins Gorm var Ritmester ved Dragonregimentet i Randers under Oberst Gundelach. I midten af 1950'erne blev han landmand og boede på gården Lykkesholm nordvest for Hillerød 
Prins Gorm døde som 72-årig den 26. december 1991 i København. Han døde ugift.

Titler, prædikater og æresbevisninger

Titler og prædikater fra fødsel til død 
 24. februar 1919 – 5. juni 1953: Hans Højhed Prins Gorm til Danmark
 5. juni 1953 – 26. december 1991: Hans Højhed Prins Gorm af Danmark

Æresbevisninger

Danske dekorationer 
 : Ridder af Elefantordenen (R.E.)  (1937)
 : Storkors af Dannebrogsordenen

Anetavle

Referencer

Litteratur

Eksterne henvisninger 
 

Prinser fra Danmark
Frimurere fra Danmark
Huset Glücksburg
Danskere i 1900-tallet
Søofficerer fra Danmark
Den Danske Brigade
Storkors af Dannebrog
Kuršių Nerija nationalpark

Kuršių Nerija nationalpark (), er en af de fem nationalparker i Litauen. Parken blev oprettet i 1991 for at beskytte de unikke økosystemer på Den Kuriske landtange og ved Den Kuriske lagune.

Kuršių Nerija nationalpark er beskyttet af staten i henhold til litauisk lovgivning om beskyttede områder. Siden 1997 er parken medlem af Europarc føderationen. Kuršių Nerija nationalpark er klassificeret i kategori II af World Conservation Union.

Se også 
 Den Kuriske landtange
 Nida

Billeder fra Kuršių Nerija nationalpark

Eksterne henvisninger 

 The Curonian Spit  

Nationalparker i Litauen
Seværdigheder i Klaipėda amt
Grænseoverskridende beskyttede områder